མན་གྷ་མ་ཡོང་ཐེངས་རྗེས་མར་གནས་ཚུལ་གྱི་འཕེལ་རིམ་གསར་པ་རྣམས་ང་ལ་བརྗོད་བྱུང༌།མོའི་ཚ་བོ་མོའི་མཉམ་དུ་སྡོད་པར་ཡོང་བས་མོ་རང་དགའ་བ་ཆེན་པོ་སྐྱེས་འདུགམོས་བཤད་པར་ཁོ་ནི་དེ་འདྲའི་ཆུང་ཆུང་ཞིག་ཡིན་རུང་རང་གི་ཨ་མ་བསྐྱུར་ཏེ་ངའི་སར་ཡོང་བ་རེད།ཁོ་ནམ་རྒྱུན་གསང་ཐབས་ངང་ཡོང་གི་ཡོད་ཀྱང༌།ཁ་རྩང་ཁོ་ཡོང་སྟེ་རང་གི་ཨ་མའི་རྩར་ལོག་གི་མིན་ཞེས་ཟེར་གྱི་འདུགམོ་ཡོང་སྟེ་ཁོ་ལ་རྡུང་རྡེག་བྱ་རྒྱུ་ཡིན་པའི་འཇིགས་སྣང་སློང་ཁུལ་བྱས་ཀྱང༌།ཕྲུ་གུས་ངའི་པུས་མོར་འཐམས་ཏེ་ཕྱིར་བཤོལ་མ་བྱས་སྟབས།ངས་ཀྱང་ཁོ་ལ་ཕྱིར་ལོག་དགོས་པའི་སྐུལ་མ་བྱས་པ་ནི་བརྗོད་ག་ལ་དགོས།ཁོའི་ཕས་ཀྱང་ཁོ་ལ་འཇམ་བཤད་བྱས་ཀྱང་ཕྲུ་གུས་གཏན་ནས་ཉན་མ་སོང༌།ཨམ་མའི་ཡ།འདི་ནི་ཁྱད་མཚར་ཞིག་རེད།ཉིན་བཅུ་འདིའི་རིང་ང་རང་ཁང་པའི་ནང་གཅིག་པུར་ཉལ་སྐབས་ཞེད་སྣང་ཕྲན་བུ་སྐྱེ་ཡི་འདུགའོན་ཀྱང་ཕྲུ་གུ་འདི་ཡོད་པས་ང་ལ་བློ་སྟོབས་འཕེལ་བྱུང༌།ངས་ང་ལ་སྐྱེས་པ་ཞིག་གི་སྲུང་སྐྱོབ་ཡོད་པ་ཚོར་གྱི་འདུགའཚར་སྐྱེད་བྱུང་ཟིན་པའི་ངའི་བུ་ལ་ང་མི་དགོས་རུང༌།ངའི་ཚ་བོས་ཁོ་རང་ངའི་ཕྱོགས་སུ་ལངས་ཀྱི་ཡིན་ཟེར།བསམ་ཚུལ་འདི་ནི་དཀོན་མཆོག་གིས་ཁོང་གི་སེམས་སུ་འཆར་བཅུག་པར་ངེས།ངའི་མནའ་མ་མཚན་ཧྲིལ་པོ་ཁོང་ཁྲོས་མནར་ཡོད་ཀྱང༌།དེས་ཕྲུ་གུའི་ཐོག་ནུས་པ་གང་ཡང་མ་ཐོན།དེ་རིང་ཞོགས་པར་ངའི་སེམས་ནང༌།ང་རང་ཕྱིར་ཞོ་འཚོང་བར་བསྐྱོད་རིང་ཕྲུ་གུ་གཅིག་པུར་འཇོག་མི་རུང་བར་སྙམ་པས།ངས་ཕྲུ་གུ་མོའི་སྒོ་འགྲམ་དུ་བསྐྱལ་བས་ཁོ་ནང་དུ་ཕྱིན་སོང༌